
                             Dərman vasitəsinin istifadəsi üzrə təlimat (xəstələr üçün)

Bu dərmanı istifadə etməyə başlamazdan əvvəl bu içlik vərəqəsini diqqətlə oxuyun, çünki burada Sizin üçün mühüm məlumatlar vardır.  

•  Bu içlik vərəqəsini saxlayın. Daha sonra onu təkrar oxumağınız lazım gələ bilər. 

•  Əgər əlavə suallarınız olarsa, lütfən, həkiminizə və ya əczaçıya müraciət edin.  

•  Bu dərman şəxsən Sizin üçün təyin edilmişdir, onu başqalarına verməyin.  Onların xəstəliyinin simptomları Sizinki ilə eyni olsa belə, bu dərman onlar üçün zərərli ola bilər.

•  Əgər müalicə müddətində bu içlik vərəqədə qeyd edilməyənlər də daxil olmaqla, hər hansı əlavə təsir meydana çıxarsa, bu barədə həkiminizə və ya əczaçıya məlumat very (bax: “Əlavə təsirləri) 
MAKSİM ADAMED         100 mq örtüklü tabletlər
MAXIM ADAMED
Beynəlxalq patentləşdirilməmiş adı: Sildenafil
Tərkibi
Təsiredici maddə:  1 tabletin tərkibində 100 mq sildenafil (sildenafil sitrat şəklində) vardır. 

Köməkçi maddələr:mikrokristallik sellüloza, hidroksipropilsellüloza, kroskarmelloza natrium, 

                                maqnezium stearat, susuz kolloidal silisium dioksid. 

Örtük:                     ağ opadri II 31F58914 (hipromelloza 15cP, laktoza monohidrat, titan dioksid 

                               (E171), makroqol 4000, trinatrium sitrat).
Təsviri

Ağ rəngli kapsul formal, ikitərəfli qabarıq, birtərəfində “100” işarəsi olan örtüklü tabletlərdir. 
Farmakoterapevtik qrupu
Erektil disfunksiya zamanı istifadə olunan preparatlar. 5-ci tip fosfodiesterazanın inhibitorları. 

ATC kodu: G04BE03.
Farmakoloji xüsusiyyətləri
MAKSİM ADAMED-in tərkibində 5-ci tip fosfodiesterazanın (FDE5) inhibitorları qrupuna aid olan təsiredici maddə – sildenafil vardır. O, Sizin seksual oyanıqlıq vəziyyətinizdə penisdə qan damarlarını boşaltmaqla penisə qan axınına kömək edir. 
MAKSİM ADAMED Sizə ereksiya almaq üçün yalnız Siz seksual stimullaşmış vəziyyətdə olduğunuz halda kömək edəcəkdir. 
İstifadəsinə göstərişlər
MAKSİM ADAMED cinsi əlaqə üçün ereksiya alma və ereksiyanı saxlama qabiliyyətinin olmaması kimi müəyyən edilən  erektil disfunksiyası və  ya impotensiyası olan yetkin kişilərin müalicəsi üçün istifadə olunur.  
Əks göstərişlər
Aşağıdakı hallarda MAKSİM ADAMED-in istifadəsi əks göstərişdir:

əgər,

• Sizdə Sildenafilə və ya köməkçi maddələrdən (bax: “Tərkibi”) hər hansı birinə qarşı yüksək həssaslıq (allergiya) varsa.
• Nitratlar qəbul edirsinizsə, onların eyni vaxtda istifadəsi qan təzyiqinin təhlükəli azalmasına səbəb ola bilər. Bu qrupdan olan hər hansı dərman istifadə edirsinizsə, bu barədə həkiminizə məlumat verin; bu dərmanlar tez-tez stenokardiya simptomlarını ("sinə ağrısı") aradan qaldırmaq üçün istifadə olunur. Əmin deyilsinizsə, həkiminizlə və ya əczaçı ilə məsləhətləşin.
• Azot oksidinin (NO)  donatorlarını (məsələn, amil nitrit kimi, “poppers” adlanan dərmanlar) qəbul edirsinizsə, onların eyni vaxtda istifadəsi, həmçinin  qan təzyiqinin  təhlükəli azalmasına səbəb ola bilər.
• Riosiquat qəbul edirsinizsə. Bu dərman preparatı ağciyər arterial hipertenziyasının (yəni ağciyərlərdə yüksək qan təzyiqi) və xroniki tromboembolik ağciyər hipertenziyasının (yəni qan laxtalarının yaran-ması nəticəsində ağciyərlərdə yüksək təzyiq) müalicə etmək üçün istifadə olunan dərmandır. MAKSİM ADAMED kimi PDE5 inhibitorlarının bu dərmanın hipotenziv (qan təzyiqini aşağı salıcı) təsirini gücləndirdiyi qeyd edilmişdir. Riosiquat qəbul edirsinizsə  və ya əmin deyilsinizsə, lütfən  həkiminizlə məsləhətləşin.
•  Ağır ürək-damar və ya qaraciyər xəstəliyiniz varsa, qan təzyiqiniz aşağıdırsa (A/T < 90/50 mm c. st).
• Bu yaxınlarda insult və ya infarkt keçirmisinizsə və ya qan təzyiqiniz aşağıdırsa.
• Torlu qişanın piqment  retiniti kimi irsi degenerativ xəstəlikləriniz varsa.
• Nə vaxtsa qeyri-arterial ön işemik optik neyropatiya nəticəsində görmə qabiliyyətinizi itirmisinizsə.
Xüsusi göstərişlər və ehtiyat tədbirləri
Aşağıdakı hallarda MAKSİM ADAMED qəbul etməzdən əvvəl həkiminizlə, əczaçı ilə və ya tibb bacısı ilə məsləhətləşin: 
• Sizdə oraq hüceyrəli anemiya (qırmızı qan hüceyrələrinin anormallığı), leykemiya (qan xərçəngi), yayılmış mieloma (sümük iliyinin xərçəngi) varsa. 

• Sizdə penisdə anatomik  deformasiya və ya Peyroni xəstəliyi varsa.
• Əgər ürəyinizdə problem (məs, aortal stemoz, hipertrofik obstruktiv kardiomiopatiya) varsa. Bu vəziyyətdə həkiminiz ürəyinizin cinsi fəaliyyətlə əlaqəli əlavə gərginliyə dözə biləcəyini qiymətləndirməlidir. 

MAKSİM ADAMED təyin edərkən preparatın nitratların hipotenziv təsirini gücləndirdiyini diqqətdə saxlamaq lazımdır.

Sildenafil istifadəsindən sonra miokard infarktı, qeyri-stabil ctenokardiya, mədəcik aritmiyası, serebrovaskulyar qanaxma, keçici işemik tutmalar, arterial təzyiqin yüksəlməsi və ya enməsi müşahidə olunmuşdur. Belə halların əksər hissəsi seksual aktivlik zamanı və ya dərhal ondan sonra, bəzi hallarda isə seksual aktivlik olmadan inkişaf etmişdir. Bu xəstələrin böyük bir qismində dərman qəbulundan öncə ürək-damar problemləri mövcud olmuşdur. 
• Sizdə xora  xəstəliyi və ya qanaxma pozğunluğu varsa (məsələn, hemofiliya). İnsan trombositləri ilə tədqiqatlar göstərir ki, Sildenafil natrium nitroprussidin antiaqreqant effektini gücləndirir. 
• Əgər Siz görmə qabiliyyətinizin qəflətən pisləşdiyini və ya itməsini hiss edirsinizsə, MAKSİM ADAMED-i qəbul etməyi dayandırmalı və dərhal həkiminizlə əlaqə saxlamalısınız.

MAKSİM ADAMED erektil disfunksiyanın digər oral və ya yerli müalicəsi ilə eyni vaxtda qəbul edilməməlidir.
MAKSİM ADAMED, ehtiva edən ağciyərin arterial hipertenziyasının (AAH) müalicəsi üçün istifadə olunan sildenafil tərkibli dərman preparatları ilə və ya digər PDE5 inhibitorları ilə birlikdə istifadə edilməməlidir.
MAKSİM ADAMED erektil disfunksiya diaqnozu qoyulmamış qəbul edilməməlidir. 
MAKSİM ADAMED qadınlarda istifadə üçün nəzərdə tutulmamışdır.
Böyrək və ya qaraciyər problemi olan xəstələr üçün xüsusi xəbərdarlıqlar
Əgər Sizdə böyrək və ya qaraciyərin funksional pozğunluğu varsa, bu barədə həkiminizə məlumat verməlisiniz. Həkiminiz Sizə MAKSİM ADAMED-in daha aşağı dozasını istifadə etməyi məsləhət görə bilər.
MAKSİM ADAMED-in tərkibində laktoza vardır.

Əgər bəzi şəkərlərə qarşı dözümsüzlüyünüz varsa, bu dərmanı qəbul etməzdən əvvəl həkiminizlə məsləhətləşin.
Digər dərman vasitələri ilə qarşılıqlı təsiri
Bir müddət əvvəl qəbul edilən və ya qəbulu nəzərdə tutulan preparatlar barədə həkimi məlumatlandırmaq lazımdır. Maksim Adamed preparatının bəzi dərman vasitələri ilə qarşılıqlı təsiri mümkündür, xüsusilə sinəarxası ağrının profilaktikası və ya aradan qaldırılması üçün istifadə olunan preparatlarla. Təxirəsalınmaz vəziyyətlər meydana çıxdıqda, həkimi Maksim Adamed preparatının qəbul edilməsi və qəbul vaxtı barədə məlumatlandırmaq lazımdır. Həkim belə bir kombinasiyanın istifadə edilə biləcəyini təsdiq etməyənə qədər, Maksim Adamed preparatını digər dərman vasitələri ilə birlikdə istifadə etmək olmaz.
Digər dərman preparatlarının sildenafilə təsiri
Eyni zamanda CYP3A4 fermentinin inhibitorları ilə (ketokonazol, eritromisin, simetidin) istifadə zamanı sildenafilin orqanizmdən xaric olması aşağı düşür. Sildenafili CYP3A4 fermentinin inhibitorları ilə eyni zamanda istifadə etdikdə arzuolunmaz halların tezliyinin artması müşahidə olunmamağına baxmayaraq, preparatın 25 mq başlanğıc dozada istifadəsini nəzərdən keçirmək lazımdır.
Sildenafil preparatının və İİV-nun proteaza fermentinin inhibitoru və sitoxrom P450 fermentinin güclü inhibitoru olan ritonavirin eyni zamanda istifadəsi qanda sildenafilin maksimal konsentrasiyasının 4 dəfə (AUC göstəricisinin 11 dəfə) yüksəlməsinə gətirib çıxarır. Sildenafil ritonavirin farmakokinetikasına təsir göstərmir. Sildenafili və İİV-nun proteaza fermentinin inhibitorlarını birlikdə istifadə etmək tövsiyə edilmir. Sildenafili 25 mq-dan yüksək dozada istifadə etmək əks göstərişdir.
Qreypfrut şirəsi bağırsaq divarında CYP3A4 fermenti metabolizminin zəif inhibitorudur və qan plazmasında sildenafilin səviyyəsinin mülayim yüksəlməsini törədə bilər.
Antasid preparatlarının (maqnezium hidroksid/alüminium hidroksid) birdəfəlik qəbulu sildenafilin biomənimsənilməsinə təsir göstərmir.
CYP2C9 fermentinin inhibitorları (tolbutamid, varfarin, fenitoin kimi) qrupuna, CYP2D6 fermentinin inhibitorları (serotoninin geri tutulmasının selektiv inhibitorları, trisiklik antidepressantlar kimi) qrupuna, tiazidlər və tiazidəbənzər sidikqovucular, ilgək və kaliumqoruyucu diuretiklər, angiotenzinçevirən fermentin inhibitorları, kalsium kanallarının blokatorları, 3-adrenoreseptorların antaqonistləri və ya CYP450 fermentinin induktorları (rifampisin, barbituratlar kimi) qruplarına aid dərman preparatları ilə eyni zamanda istifadə edildikdə sildenafilin farmakokinetikası dəyişməmişdir.
Endotelinin antaqonisti, bozentan (CYP3A4 induktoru) və sildenafil preparatlarının birlikdə istifadəsi nəticəsində sildenafilin AUC və Cmax göstəriciləri müvafiq olaraq 62,6 % və 55,4 % aşağı düşmüşdür.
Rifampisin kimi CYP3A4 fermentinin güclü induktorları eyni zamanda istifadə edildikdə, sildenafilin qan plazmasında şiddətli aşağı düşməsini gözləmək olar.
Nikorandil kalium kanallarını aktivləşdirən xüsusiyyətlərə və nitratabənzər təsirə malikdir. Nitrat komponentin hesabına bu preparat potensial olaraq sildenafil ilə klinik əhəmiyyət kəsb edən qarşılıqlı əlaqəyə daxil ola bilər.
Sildenafilin digər dərman preparatlarına təsiri
Sildenafil nitratların hipotenziv təsirini gücləndirir. Bu cür kombinasiya arterial təzyiqin təhlükəli dərəcədə aşağı düşməsinə gətirib çıxara bilər; bu səbəbdən azot oksidin donatorları və ya hər bir formada nitratların sildenafil ilə birlikdə istifadə olunması əks göstərişdir.
Preklinik tədqiqatlar, FDE-5 fermentinin inhibitorlarını riosiquatla eyni zamanda istifadə etdikdə, sistem arterial təzyiqin aşağı düşməsinin əlavə effektini göstərmişdir. Riosiquatın və sildenafil daxil olmaqıa, FDE-5 fermentinin inhibitorlarının eyni zamanda istifadəsi əks göstərişdir.
Sildenafilin α-adrenoblokatorlarla birlikdə istifadəsi, ayrı-ayrı meylli pasiyentlərdə simptomatik hipertenziyanın inkişaf etməsinə gətirib çıxara bilər. Göstərilən vəziyyətin inkişaf etməsi, sildenafil dozasının qəbulundan sonrakı 4 saat müddətində baş verə bilər.
Sildenafili və doksazosini eyni zamanda istifadə etdikdə, vəziyyətləri stabil olan pasiyentlərdə doksazosinin istifadəsi fonunda simptomatik ortostatik hipotenziyanın inkişaf etməsi barədə bəzi məlumatlar var. Bu məlumatlara, sinkope olmadan başgicəllənmə və bayılma vəziyyəti halları daxildir.
Sildenafilin CYP2C9 fermenti vasitəsi ilə metabolizmə məruz qalan preparatlarla – tolbutamid və ya varfarinlə qarşılıqlı təsirinin əlamətləri aşkar edilməmişdir.
Sildenafil asetilsalisil turşusunun törətdiyi qanaxmanın müddətinin uzanmasına təsir göstərməmişdir.
Qanda etanolun maksimal səviyyəsi 80 mq/dl olduğu halda, sildenafil (50 mq dozada) sağlam könüllülərdə etanolun hipotenziv təsirini gücləndirməmişdir.
Plasebo ilə müqayisədə, sildenafillə eyni zamanda diuretiklər, β-adrenoreseptorların blokatorları, AÇF inhibitorları, angiotenzin II reseptorlarının antaqonistləri, hipotenziv preparatlar (vazodilatatorlar və mərkəzi təsirli preparatlar), adrenergik reseptorların blokatorları, kalsium kanallarının blokatorları və α-adrenoreseptorların blokatorları kimi hipotenziv dərman preparatları qəbul edən pasiyentlərin təhlükəsizlik profilində heç bir fərq aşkar edilməmişdir. Dərman preparatlarının qarşılıqlı təsirinin öyrənilməsi istiqamətində aparılan xüsusi klinik tədqiqatda, arterial hipertenziyadan əziyyət çəkən pasiyentlərdə sildenafili (100 mq) və amlodipini birlikdə istifadə etdikdə uzanmış vəziyyətdə sistolik arterial təzyiqin əlavə olaraq 8 mm c.s. aşağı düşməsi qeyd olunmuşdur.
Alkoqolun istifadəsi ereksiyanın müvəqqəti pozulmasına səbəb ola bilər. Maksimal terapevtik effektin əldə edilməsi üçün, Maksim Adamed dərman preparatının istifadəsindən əvvəl alkoqoldan sui-istifadə etmək olmaz.

Hamiləlik və laktasiya dövründə istifadəsi
MAKSİM ADAMED qadınlarda istifadə üçün nəzərdə tutulmamışdır. 
Uşaqlarda və yeniyetmələrdə istifadəsi
MAKSİM ADAMED 18 yaşdıan kiçik şəxslərdə istifadə edilməməlidir. 

Nəqliyyat vasitələrini və digər potensial təhlükəli mexanizmləri idarəetmə qabiliyyətinə təsiri
MAKSİM ADAMED başgicəllənmə və görmə pozğunluğuna səbəb ola bilər. nəqliyyat vasitələrini və digər potensial təhlükəli mexanizmləri idarə etməzdən əvvəl MAKSİM ADAMED-ə necə reaksiya verdiyinizi bilməlisiniz.
İstifadə qaydası və dozası
Həmişə bu dərmanı həkiminizin və ya əczaçının dediyi kimi istifadə edin. Əmin deyilsinizsə, həkiminizlə və ya əczaçı ilə dəqiqləşdirin. Tövsiyə olunan başlanğıc doza 50 mq-dır.

Gündə bir dəfədən çox MAKSİM ADAMED qəbul etməməlisiniz.

MAKSİM ADAMED örtüklü tabletləri tərkibində sildenafil olan (məsələn, Viaqra) digər dərmanlarla eyni vaxtda qəbul etməyin.

Siz MAKSİM ADAMED-i planlaşdırılan cinsi fəaliyyətdən təxminən bir saat əvvəl qəbul etməlisiniz. Tableti bütöv şəkildə bir stəkan su ilə udmaq lazımdır.

Əgər Sizdə MAKSİM ADAMED-in təsirinin çox güclü və ya çox zəif olduğuna dair bir təəssürat yaranarsa, həkiminizə və ya əczaçıya müraciət edin.

MAKSİM ADAMED yalnız  Siz cinsi stimullaşmış olduğunuz halda ereksiyaya kömək edir. MAKSİM ADAMED-in təsirinin başlama vaxtı müxtəlif xəstələrdə dəyişir, lakin adətən o, yarım saatdan bir saata qədər olur. Dərman ağır bir yeməkdən sonra qəbul edilərsə, təsirinin başlaması üçün daha uzun vaxt tələb oluna bilər.

MAKSİM ADAMED qəbul etdikdən sonra ereksiya yaranmırsa və ya onun müddəti cinsi əlaqə üçün yetərli deyilsə həkiminizlə əlaqə saxlayın.
MAKSİM ADAMED-in qida və içkilərlə və alkoqolla istifadəsi 

MAKSİM ADAMED yeməklə və ya onsuz qəbul edilə bilər. Ancaq MAKSİM ADAMED çoxlu yeməklə qəbul edilərsə, təsirinin başlanması gecikə bilər.

Spirtli içki içmək, ereksiya əldə etmə qabiliyyətinizi müvəqqəti olaraq poza bilər. MAKSİM ADAMED-in müalicəvi xüsusiyyətlərindən tam faydalanmaq üçün dərman qəbul etməzdən əvvəl çox miqdarda spirt içməməlisiniz.

Əlavə təsirləri
Bütün dərmanlar kimi bu dərman da hamıda olmasa da, əlavə təsirlərə səbəb ola bilər. MAKSİM ADAMED-in istifadəsi ilə bağlı məlumat verilən əlavə təsirlər adətən mülayimdən orta dərəcəyə qədər və qısamüddətli olur.

Əlavə təsirlər başvermə tezliyinə görə aşağıdakı kimi təsnif olunur: 

Çox tez-tez (10 xəstədən 1-dən çoxunda rast gəlir)

Tez-tez(100 xəstədən 1 – 10-da rast gəlir)

Bəzən (1000 xəstədən 1 – 10-da rast gəlir)

Nadir (10 000 xəstədən 1 – 10-da rast gəlir)

Çox nadir (10 000 xəstədən 1-dən azında rast gəlir)

Məlum deyil (mövcud məlumatlara əsasən başvermə tezliyini müəyyən etmək mümkün deyil)
Əgər aşağıdakı əlavə təsirlərdən hər hansı birini hiss etsəniz, MAKSİM ADAMED-in  istifadəsini dayandırın və dərhal həkiminizə və ya ən yaxın xəstəxananın təcili yardım şöbəsinə müraciət edin:
· Hiperhəssaslıq reaksiyası – bu, bəzən baş verir.
Simptomları: qəfil xırıltı, çətin nəfəs almaq və ya başgicəllənmə, göz qapaqlarının, üzün, dodaqların və ya boğazın şişməsi (ödemi).
· Sinədə ağrı – bu bəzən baş verir
Əgər bu, cinsi əlaqə zamanı və ya ondan sonra baş verərsə:

· Yarıoturaq vəziyyət alaraq, rahatlanmağa cəhd edin
· sinənizdə olan ağrını müalicə etmək üçün nitratlar qəbul etməyin.
• Uzunmüddətli və bəzən ağrılı ereksiyalar - bu nadir hallarda baş verir.

Əgər ereksiya 4 saatdan çox davam edərsə, dərhal həkimə müraciət etməlisiniz.

• Görmənin qəflətən zəifləməsi və ya itməsi – bu, nadir hallarda baş verir. 
• Ciddi dəri reaksiyaları – bu, nadir hallarda baş verir
Simptomlarına dərinin ağır soyulması (qabıqlanma) və şişməsi, ağızda, cinsiyyət orqanlarında və göz ətrafında qabarların əmələ gəlməsi, qızdırma daxil ola bilər. 
• Qıcolmalar və ya tutmalar – bu, nadir hallarda baş verir.

Digər əlavə təsirlər
Çox tez-tez
· Baş ağrısı.

 Tez-tez 

· Ürəkbulanma
· Üzdə qızartı (üzə qan dolması)
· İstilikbasma (simptomlara bədənin yuxarı hissəsində qəfil istilik hissinin yaranması daxildir)

· Dispepsiya (həzmin pozulması)
· Görmədə rəng çaları, dumanlı görmə, görmənin pisləşməsi 
· Burun tutulması (burunun dolması)

· Başgicəllənmə
Bəzən 

· Qusma
· Dəri səpgisi
· Gözlərdə qıcıqlanma
· Gözlərdə hiperemiya (gözlərə qansızma)

· Gözlərdə ağrı
· İşıq qığılcımlarının görünməsi
· Visual parlaqlıq
· İşığa həssaslıq
· Göz yaşı axması
· Palpitasiya
· Sürətli ürəkdöyünmə
· Hipertenziya
· Hipotenziya
· Əzələ ağrısı
· Yuxululuq
· Toxunma (lamisə) hissinin zəifləməsi
· Başgicəllənmə
· Qulaqlarda cingilti
· Ürəkbulanma
· Ağızda quruluq
· Tutulmuş və ya dolmuş sinuslar

· Burunun selikli qişasının iltihabı (simptomlarına burunun axması aiddir)
· Mədə ağrısı
· Qastroezofaqeal reflüks xəstəliyi (simptomlarına qıcqırma aiddir)

· Sidikdə qan
· Əllərdə və ayaqlarda ağrı
· Burun qanaxması
· İstilik hissi
· Yorğunluq hissi.

Nadir
· Bayılma
· İnsult
· Kəskin ürək-damar xəstəliyi
· Aritmiya (qeyri-müntəzəm ürəkdöyünmə)
· Beyin hissələrinə qan axınının keçici azalması
· Boğazda sıxılma
· Ağızda keyləşmə
· Gözlərin arxa hissəsinə qansızma
· İkili görmə
· Görmə itiliyinin azalması
· Gözlərdə qeyri-normal hiss
· Gözlərin və göz qapaqlarının ödemi
· Görmə dairəsində kiçik hissəciklər və ya ləkələr
· İşığın ətrafında halənin görünməsi
· Göz bəbəyinin böyüməsi
· Göz ağının rənginin dəyişməsi
· Cinsiyyət üzvündə qanaxma
· Spermada qan
· Burunda quruluq
· Burun daxilində ödem
· Qıcılanma
· Eşitmənin qəfil azalması və ya itməsi.
Postmarketinq təcrübədə qeyri-stabil stenokardiya (ürək xəstəliyi) və qəfil ölüm halları barədə nadir hallarda məlumat verilmişdir. Qeyd etmək lazımdır ki, bu əlavə təsirləri yaşayan kişilərin hamısında olmasa da, əksəriyyətində, MAKSİM ADAMED qəbul etməzdən əvvəl ürək problemləri olmuşdur. Bu əlavə təsirlərin MAKSİM ADAMED-in istifadəsi ilə bağlı olub-olmadığını müəyyən etmək mümkün deyil.

Əlavə təsirlər haqqında məlumatın verilməsi
Bu içlik vərəqədə qeyd edilib-edilməməsindən asılı olmayaraq, hər hansı bir əlavə təsir meydana çıxarsa, bu barədə həkiminizə, əczaçıya və ya tibb bacısına məlumat verin. Bundan başqa, qarşılaşdığınız əlavə təsirlər barədə  birbaşa SN-in Analitik Ekspertiza Mərkəzinə məlumat verə bilərsiniz. Əlavə təsirlər haqqında məlumat verməklə, Siz bu dərman preparatının təhlükəsizliyinə dair daha çox məlumatın toplanmasına kömək etmiş olursunuz.
Doza həddinin aşılması

Doza həddinin aşılması zamanı əlavə təsirlərin tezliyində və ciddiliyində artım artım ola bilər. 100 mq-dan yuxarı doza qəbul etmək, dərmanın effektivliyinin artmasına səbəb olmur. 

Həkimin təyin etdiyindən çox tablet qəbul etməyin.

Lazım olduğundan daha çox tablet qəbul etmisinizsə, həkiminizlə əlaqə saxlayın. Plazma zülalları ilə sıx birləşdiyi üçün renal dializ sildenafili xaric etmək üçün effektiv deyil. Doza həddinin aşılması zamanı standart müalicə tədbirləri aparılmalıdır.
Bu dərmanın istifadəsi ilə bağlı hər hansı əlavə sualınız varsa, həkiminizdən, əczaçıdan və ya tibb bacısından soruşun.

Buraxılış forması

1 və ya 4 tablet blisterdə. 1 və ya 2 blister içlik vərəqə ilə birlikdə karton qutuya qablaşdırılır. 
Saxlanma şəraiti
Xüsusi saxlanma şəraiti tələb olunmur. Uşaqların əli çatmayan yerdə saxlamaq lazımdır. 
Yararlılıq müddəti
3 il.
Yararlılıq müddəti qablaşdırmanın üzərində EXP-dən sonra qeyd edilmişdir.

Yararlılıq müddəti bitdikdən sonra istifadə etmək olmaz.

Yararlılıq müddətinin bitmə tarixi qeyd edilən ayın son gününə şamil edilir.  

Yararlılıq müddəti bitmiş və ya istifadə edilməmiş dərmanları çirkab sularına və məişət tullantılarının içərisinə atmayın. Onları hara atmaq lazım olduğunu əczaçıdan soruşun. Bu tədbirlər ətraf mühitin qorunmasına xidmət edir.

Aptekdən buraxılma şərti

Resept əsasında buraxılır.

